Riihimäen Unicefin Lapsiystävällinen kunta –mallin koordinaatioryhmä, kokous 22, 7/22.

29.9.2022 klo 16 -17.02  
Teams

**Osallistujat**

Hannele Saari, koordinaatioryhmän puheenjohtaja, kaupunginhallituksen edustaja

Lyti Aaltonen, elinvoiman toimialue, ma. kulttuurituottaja

Jaana Ahtonen – Huuskonen, Riihimäen seudun terveyskeskuskuntayhtymä perhekeskuskoordinaattori

Minna Belik, sivistyksen ja osaamisen lautakunnan edustaja

Tea Hansson, Riihimäen seudun terveyskeskuskuntayhtymä, osastonhoitaja

Niina Honko, sivistyksen ja osaamisen toimialue, kirjastonjohtaja

Kari Jukarainen sivistyksen ja osaamisen toimialue, Riihimäen lukion ja aikuislukion rehtori

Jenny Kankaantähti, nuorisovaltuuston puheenjohtaja

Marjo Konttinen, sivistyksen ja osaamisen toimialue, hyvinvointikoordinaattori

Jere Liljenbäck, sivistyksen ja osaamisen toimialue, opetus- ja nuorisopalvelut, hankekoordinaattori

Susanna Puisto, hallinto- ja konsernitoimialue, viestinnän asiantuntija

Anne Pullinen, Riihimäen MLL, yhdistysten edustaja

Marjut Helenius, koordinaatioryhmän sihteeri, Unicef –yhdyshenkilö

**Poissa**

Pasi Jalonen, sivistyksen ja osaamisen toimialue, opetus- ja nuorisopalvelut, va. sivistysjohtaja

Marko Laitinen, sivistyksen ja osaamisen toimialue, opetus- ja nuorisopalvelut, nuorisopalvelupäällikkö

Marjo Mutanen, perhe- ja sosiaalipalvelut, palvelupäällikkö

Niina Matkala, elinvoiman toimialue, kaavoituspäällikkö

Laura Sarrola, Riihimäen kehitysvammatuki ry., yhdistysten edustaja

Katja Törrönen, hallinto ja konserni -toimialue, strategia- ja kehittämispäällikkö

Anna Vesén, elinvoiman toimialue, vastaava kulttuurituottaja

Kirsi Väliheikki, Riihimäen evlut. –seurakunta, johtava varhaiskasvatuksen ohjaaja

**Vierailijat**

##### **Käsitellyt asiat**

1. **Valitaan muistion LYK 22 tarkastajat.**

Valitaan kaksi muistion 7/2022 tarkastajaa.

(Edelliset Niina Matkala ja Katja Törrönen)

Valittiin Jaana Ahtonen – Huuskonen ja Minna Belik

**Sovitut jatkotoimet**

Kun muistio on tarkastettu, Marjut Helenius vie sen nettisivuille (<https://www.riihimaki.fi/opi-ja-kasvata/lapsiystavallinen-kunta/>

**Liitteet**:

1. **Muutoksia ryhmän jäsenissä**

Nuorisovaltuuston puheenjohtaja on vaihtunut. Uusi puheenjohtaja on Jenny Kankaantähti. Sivistyksen ja osaamisen lautakunnan tekemän päätöksen mukaan NUVAn puheenjohtaja osallistuu koordinaatioryhmän toimintaan. Kiitos väistyneelle puheenjohtajalle, Benjamin Pakariselle , LYK -toimintaan osallistumisesta.

Sivistyksen ja osaamisen lautakunnan tekemän päätöksen mukaan koordinaatioryhmän puheenjohtaja voi kutsua ryhmään uusia jäseniä.

Jäseneksi on kutsuttu viestinnän asiantuntija Susanna Puisto ja hyvinvointikoordinaattori Marjo Konttinen.

**Sovitut jatkotoimet:** Todettiin uudet jäsenet.

**Liitteet**

1. **Tilannekatsaus**

Unicef järjestää syksyllä 2022 runsaasti koulutuksia. Koordinaattori on välittänyt koulutuskutsut ryhmän jäsenille.

Talousarviossa 2023 on tavoitteena todettu, että kaupunki hakee mainintaa vuonna 2023. Asetettiin tavoitteeksi, että mainintaa haetaan alkuvuonna 2023.

Kokouksen 17.11.2022 muuttaminen tai peruminen.

**Sovitut jatkotoimet:** Talousarviossa 2023 on tavoitteena todettu, että kaupunki hakee Lapsiystävällinen kunta - mainintaa vuonna 2023. Asetettiin tavoitteeksi, että mainintaa haetaan alkuvuonna 2023.

Kokouksen 17.11.2022 muuttaminen tai peruminen.

Kokous 17.11. pidetään tavanomaisesti TEAMS –kokouksena klo 15 -17. Sovittiin, että marraskuussa 2022 esitellään koordinaatioryhmän toimintaa ja Lapsiystävällinen kunta –mallin tilannetta kaupunginhallitukselle ja sivistyksen ja osaamisen lautakunnalle. Hannele Saari jatkaa asian valmistelua yhdessä sihteerin kanssa.

**Liitteet**

1. **Toimintasuunnitelman toteutuminen ja UNICEFIN ohjeet, tilanne syyskuussa 2022**

Muutokset toimintasuunnitelmaan kirjataan UNICEFin alustalle. Koordinaatioryhmän tulee mallin ohjeiden mukaisesti seurata tavoitteiden etenemistä kaikissa tapaamisissa.

* KEHITTÄMISEN KOHTEET, todetaan kehittämiskohteiden tämän hetken tilanne

**Tavoite 1**. Lapsen oikeudet kunnan rakenteissa. Kunnan viranhaltijat, työntekijät, luottamushenkilöt ja keskeiset sidosryhmät on perehdytetty lapsen oikeuksiin. Lapsen oikeudet ovat osana kunnan perehdytysohjelmia.

**Tavoite 2**. Yhdenvertaisuus. Kunnan toiminnan suunnittelussa huomioidaan haavoittuvassa asemassa tai syrjinnän vaarassa olevien lasten näkökulma.

**Tavoite 3**. Lapsen etu. Lapset ryhmänä: Lapsivaikutusten arvioinnin (LAVA) käyttöönoton ja systemaattisen toteuttamisen tueksi on kunnassa käytössä selkeät ohjeistukset. Lapsivaikutusten arviointia tekee yhdessä pätevien ammattilaisten joukko.

**Tavoite 4.** Oikeus elämään ja kehittymiseen.

Lapsille suunnatuissa palveluissa ehkäistään kiusaamista ja edistetään yhteisöllisyyttä. Lisäksi lasten kasvuympäristöissä edistetään lasten tunne- ja vuorovaikutustaitoja.

On kehittämiskohde myös lapsille ja nuorille tehtyjen kyselyiden pohjalta. Varmistetaan toimintatavat kiusaamisen ennaltaehkäisyyn ja käsittelyyn kaikissa kaupungin toiminnoissa sekä lasten ja nuorten vapaa-ajan harrastusten parissa.

**Tavoite 5**. Osallisuus. Kunnassa on säännöllisesti ja aktiivisesti toimiva nuorisovaltuusto (nuva), oppilaskunnan hallitukset ja lapsiparlamentti, joilla on vaikutusmahdollisuuksia kunnan toimintaan ja päätöksentekoon.

**Tavoite 6.** Kunnassa lapset ja lapsen etu huomioidaan aikuisille tarkoitetuissa palveluissa, kuten mielenterveys- ja päihdepalveluissa silloin, kun asiakkaalla on lapsia.

**Sovitut jatkotoimet:**

**Tavoite 1**: Lapsen oikeudet kunnan rakenteissa

Perehdytysohjelmien toteutuminen. Intron raportti.

Marjut Helenius on välittänyt koordinaatioryhmälle ja ryhmän kautta edelleen henkilöstölle UNICEFIN malliin ja lapsen oikeuksiin perehdyttävän TEAMS –koulutuksen linkin. Niina Hiltunen on välittänyt edelleen luottamushenkilöille tarkoitetun TEAMS –koulutuksen kutsut.

Koulutus Lapsen oikeuksien viikolla 15.11.2022 klo 13 -16 lukiolla. Kouluttaja Kaisa Vuorinen. ”Tämän koulutuksen tarkoituksena on auttaa kaikkia kasvattajia, opettajia ja lasten ja nuorten parissa toimivia terävöittämään katsettaan kohti vahvuuksia ja positiivisia voimavaroja, niitä tekijöitä, joiden avulla onnistumme, pärjäämme vaikeina aikoina ja saavutamme tavoitteitamme sekä voimme hyvin yhdessä. Parhaimmillaan omien vahvuuksien löytäminen tekee elämästä merkityksellistä. Tervetuloa innostumaan hyvän huomaamisesta, hyvinvoinnin tukemisesta, lasten oikeuksien toteutumisesta positiivisen kasvatuksen avulla. ”

**Tavoite 2:** Yhdenvertaisuus. Kunnan toiminnan suunnittelussa huomioidaan haavoittuvassa asemassa tai syrjinnän vaarassa olevien lasten näkökulma

Valitaan pilottiryhmät varhaiskasvatuksesta, esiopetuksesta ja perusopetuksesta → perustetaan viikoittain kokoontuvia S2-ryhmiä/kerhoja

Lasten kuulemisessa hyödynnetään esimerkiksi KESY-kortteja ja Unicefin lapsen kuulemisen menetelmiä

S2- ryhmien toiminnan sisällöt pohjautuvat lasten tarpeisiin, kiinnostusten kohteisiin ja Suomi 2 osuu -työkalun käyttöön. Hyödynnetään Kielipedan materiaalia (Turun yo).

Lisätään ja vahvistetaan näyttöön perustuvien menetelmien käyttöä, joilla tuetaan perheiden ja lasten/nuorten hyvinvointia.

Esiopetuksen ja perusopetuksen oppilashuolto ohjaa perheitä em. toimintaryhmiin.

Perhekeskuskoordinaattori kokoaa ryhmien yhdyshenkilöiltä saamiensa tietojen pohjalta koonnin erilaisista lapsia, nuoria ja heidän vanhempiaan koskevista ryhmistä perhekeskuksen vuosikelloon.

Yhteenveto ryhmistä vuodelta 2022 on jo kerätty. Jaana esittelee joulukuussa Lyk –ryhmän tapaamisissa.

**Tavoite 3:** Lapsen etu. Lapset ryhmänä

LAVA -malli lautakunnan käsittelyssä 8.6.2022. Lautakunta pyysi lausunnot toimialoilta ja –alueilta sekä NUVAlta ja Vammaisneuvostolta. Lausunnot saatu HAKO ja TEKE.

Lausuntoja ei vielä SOTE,NUVA ja vammaisneuvosto.

Lausuntojen saavuttua malli viedään edelleen hallituksen ja valtuuston käsittelyyn.

Valtuutettujen perehdytys 2022.

Käyttöönottokoulutukset päätöksiä tekeville virkamiehille, valmistelijoille ja esittelijöille pidetään syksyllä 2022.

Osassa lausuntoja on otettu kantaa siihen, että malli on raskas ja sitä tulisi ensin kokeilla esimerkiksi. sivistyksen ja osaamisen toimialueella. Päätös mallin käyttöönotosta ei mahdollisesti ehdi valmistua kaupunginhallituksessa syksyn 2022 aikana. Päätettiin siirtää mallin käyttöönoton koulutus alkuvuoteen 2023.

Todettiin, että syksyn 2022 aikana päätöksentekoelimissä tehtyjen ratkaisujen mukaan mallia muokataan ennen käyttöön ottoa.

**Tavoite 4:** Oikeus elämään ja kehittymiseen. Varmistetaan toimintatavat kiusaamisen ennaltaehkäisyyn ja käsittelyyn kaikissa kaupungin toiminnoissa sekä lasten ja nuorten vapaa-ajan harrastusten parissa. Kaikkien tahojen sitoutuminen kiusaamisen ennaltaehkäisyyn. Ryhmässä Pasi Jalonen, Marko Laitinen, Anne Pullinen, Jere Liljenbäck. Pasi Jalonen kutsuu ryhmän koolle.

**Malli muistion liitteenä.**

**Lyti Aaltonen:** Ehdotus: Kokeilu jossakin koulussa /luokassa miten taiteen keinoin voidaan tukea oppilaiden tunne-elämää ja ennaltaehkäistä kiusaamista.

**Jaana Ahtonen - Huuskonen :** Hyvä lisäys, kun tuodaan taiteen ja kulttuurin hyödyntäminen kiusaamisen vastaiseen työhön. Monialaisuus tuo aina lisää mahdollisuuksia. Jaanalla on kokemusta **VERSO -**mallin käytöstä. Malli on ollut toimiva.

**Hannele Saari:** On tehty valtuustoaloite K-0 –toiminnan aloittamisesta Riihimäellä. **K-0-toiminnan** avulla puututaan pitkittyneisiin ja haastaviin koulukiusaamistapauksiin. Kiusaamiseen puuttuvaa K-0-työtä tehdään oppilaiden ja huoltajien lisäksi laajan ammattilaisverkoston kanssa. Mukana voi olla niin koulun henkilökuntaa kuin sosiaalityö, poliisi, lastensuojelu ja kuka tahansa lapsen tai nuoren elämässä mukana oleva taho. Konfliktin juurisyyt pyritään löytämään keskustelemalla eri osapuolten kanssa sekä erikseen että yhteisissä tapaamisissa.

**Tavoite 5:** Osallisuus.

Lapsiparlamentti. Ryhmässä Katja, Marko, Pasi ja Hannele. Lapsiparlamentin käytännön toteuttamiseen on luotu malli,. Hannele Saari ja Marko Laitinen ottavat vastuun järjestelyistä. 1. lapsiparlamentin kokous on Lapsen oikeuksien viikolla 18.11.2022. Hannele Saari esitteli suunnitelman 1. kokouksen järjestelyistä

Lautakunta/valtuustokummit. Lautakunnissa NUVAn jäsenille on valittu kummit. Valtuustokummeja ei vielä ole valittu.

Susanna Puisto: Viestintä mukana tiedottamassa lapsiparlamentin kokouksesta ja toiminnasta, kun suunnitelma on valmis.

**Tavoite 6:**

Kunnassa lapset ja lapsen etu huomioidaan aikuisille tarkoitetuissa palveluissa, kuten mielenterveys- ja päihdepalveluissa silloin, kun asiakkaalla on lapsia

**Liitteet:**

1. **Lasten ja nuorten toimintaympäristöt, ajankohtaisia kuulumisia**

Ajankohtaisia lapsiin ja nuoriin liittyviä kehittämiskohteita / tapahtumia / ideoita ryhmän jäsenten toimintasektoreilta.

Riihimäen nuorten päihteiden, etenkin huumausaineiden, käyttö on ollut pitkään huolena. Syksyllä 2022 tilanne on vaikeutunut edelleen. Riihimäen tilanteesta on myös kerrottu valtakunnallisesti median kautta. Erilaisia toimia on jo nyt tehty ja on myös laadittu suunnitelmia lisätoimiksi. Minna Belik kertoi, että 12.10.2022 Kalevantalolla järjestetään Nuorten huumeilta. Tilaisuuden suunnittelijana ja järjestäjänä nuorten huumeillassa on Riihimäen seudun vasemmistoliitto. Kaikki ovat tilaisuuteen tervetulleita.

**Sovitut jatkotoimet**

**Liitteet**

1. **Muut esille otettavat asiat**

**Sovitut jatkotoimet**

**Liitteet**

## Seuraava kokous.

Koordinaatioryhmä kokoontuu elo – joulukuussa 2022 kunkin kuukauden kolmas torstai kello 15 -17. Kokoukset toteutuvat tilanteesta riippuen joko verkossa, hybridimallilla verkossa ja paikan päällä ollen tai paikan päällä. Kokous voidaan perua, jos käsiteltäviä asioita ei ole.

**Sovitaan kokousmuoto** syksyn 2022 osalta.

Tulevat kokouspäivät

13.10.2022 Lapsen oikeuksien viikko 14. -20.11.2022, suunnitelmat. TEAMS

17.11.2022 . TEAMS

15.12.2022. Lähitapaaminen. Kari Jukarainen on tarjonnut tilaksi lukiota. Tarjolla ainakin glögiä ja pipareita.

**Kiusaamista ennaltaehkäisevät toimenpiteet**

1. **Toimenpiteen kuvaus**

Yhteisöllisyyden ja tunne- ja vuorovaikutustaitojen edistäminen - Koulujen oppilashuoltosuunnitelmien päivityksessä yhteisöllisen oppilashuoltotoiminnan osuutta painotetaan - Koulutusta tunne- ja vuorovaikutustaidoista - Oikeus oppia –hankkeessa laaditaan pakettia oppilaiden turvataidoista sekä tunne- ja vuorovaikutustaidoista Yhteisöllisen oppilas-ja opiskelijahuoltotyön näkyväksi tekeminen ja vastuutahojen osallistaminen. Yksiköt (esi-, perus- ja toisella asteella), Koulujen oppilashuoltosuunnitelmien päivityksessä yhteisöllisen oppilashuoltotoiminnan osuutta painotetaan.

Aikataulu: 2021 - 2022

Osoitettu käyttäjälle

Tila: Aloitettu

Miten lapset osallistu(i)vat tähän toimenpiteeseen?

Lasten kyselyssä ja nuorten kyselyssä syksyllä 2020 oli kiusaamiskokemukseen liittyvä kysymys. Lapsista n. 70 prosenttia ja nuorista n. 62 prosenttia ei ollut kokenut kiusaamista. Tavoite on nollatoleranssi eli 100 prosenttia lapsista ja nuorista ei koe kiusaamista.

1. **Toimenpiteen kuvaus**

Kiva - toimintamallin mukaista toimintaa jatketaan perusopetuksessa. Vastuu rehtorit ja opetuspäällkkö. Mittari: malli on käytössä kaikissa perusopetuksen yksiköissä

Aikataulu: 2021 -2022

Osoitettu käyttäjälle:

Tila: Tehty

Miten lapset osallistu(i)vat tähän toimenpiteeseen?

Kiva-mallin mukainen osallistuminen.

1. **Toimenpiteen kuvaus**

Kouluterveyskyselyn toteuttaminen ja tulosten hyödyntäminen hyvinvointityössä (perusopetus ja toinen aste). Vastuu Riihimäen opetus- ja nuorisopalvelut / Opiskeluhuollon ohjausryhmä. Mittari: kyselyiden toteuttaminen.

Aikataulu: vuosittain

Osoitettu käyttäjälle

Tila: Tehty

Miten lapset osallistu(i)vat tähän toimenpiteeseen?

Vastaamalla kouluterveyskyselyyn. Saamalla palautteen kyselystä ja sen pohjalta tehdyistä toimenpiteistä.

1. **Toimenpiteen kuvaus**

Koulujen yhteisöllisten hyvinvointiryhmien käytäntöjen yhtenäistämien eri kaupungin yksiköissä. Käytännön kuvaaminen ja sen toteutumisen arviointi vuosittain. Vastuu Erityissuunnittelija, opetuspäällikkö ja rehtorit.

Aikataulu: 2021

Osoitettu käyttäjälle

Tila: Aloitettu

Miten lapset osallistu(i)vat tähän toimenpiteeseen?

Lasten (oppilaiden) edustajat mukana yhteisöllisessä ryhmässä.

1. **Toimenpiteen kuvaus**

Perusopetuksessa ja lukiossa tukioppilas- ja tuutoritoimintatyön jatkaminen ja satsaaminen edelleen: koulutuksen toteuttaminen. Mittari; toteutuneet koulutukset. Vastuu: Yksiköt (perusopetus ja lukio) Opetus- ja nuorisotoimen hallinto (koulutuksen mahdollistaminen).

Aikataulu: vuosittain

Osoitettu käyttäjälle

Tila: Aloitettu

Miten lapset osallistu(i)vat tähän toimenpiteeseen?

Osallistuminen tukioppilas- tai tuutori-koulutuksiin,

1. **Toimenpiteen kuvaus**

Koulutusta, keskustelua ja ymmärryksen lisäämistä lapsen/oppilaan/opiskelijan kohtaamiseen sekä lasten ja nuorten tunne- ja vuorovaikutustaitoihin liittyen koko henkilöstölle. Mittari: Varhaiskasvatuksen, perusopetuksen ja toisen asteen henkilöstön koulutussuunnitelmat (kirjaaminen varhaiskasvatuksessa ja esiopetksessa sekä perus- ja toisella asteella) Vastuu: Opetuspäällikkö, erityissuunnittelija, varhaiskasvatuspäällikkö. Tiedon ja ymmärryksen lisäämistä kiusaamisesta (jotta vähennetään ”pattitilanteita”, joissa esim. huoltaja vain kieltää sen, että hänen lapsensa olisi osallistunut kiusaamiseen) - Kaveritaitojen osaaminen kunniaan!

Toteutetaan Verso -koulutus valitun oppilaitoksen henkilökunnalle ja valitulle oppilasryhmälle.

Aikataulu: suunnitelmat vuosittain

Osoitettu käyttäjälle

Tila: Aloitettu

Miten lapset osallistu(i)vat tähän toimenpiteeseen?

1. **Toimenpiteen kuvaus**

Tunnetuutori –toiminnan jatkaminen varhaiskasvatuksessa. Mittari: toiminnan pysyvyys. Vastuu : varhaiskasvatuspäällikkö varhaiskasvatuksen ja esiopetuksen yksiköiden johtajat.

Aikataulu: 2021

Osoitettu käyttäjälle

Tila: Tehty

Miten lapset osallistu(i)vat tähän toimenpiteeseen?

Lapset ovat monin eri tavoin osallisina toiminnassa ja erilaisissa tunteisiin ja vuorovaikutustaitojen kehittämiseen liittyvissä tilanteissa.

1. **Toimenpiteen kuvaus**

Moniammatillinen yhteistoiminta vakavissa kiusaamistilanteissa (kiusaamiseen puuttuminen ja lopettaminen). Vastuu : Ankkuritiimi. Mittari: tilanteiden käsittely ja toimenpiteet ennaltaehkäisemiseen Yhteisten toimintatapojen linjaaminen.

Aikataulu: 2021

Osoitettu käyttäjälle

Tila: Tehty

Miten lapset osallistu(i)vat tähän toimenpiteeseen?

1. **Toimenpiteen kuvaus**

Koulujen oppilaskuntatoiminnan hyödyntäminen: säännöllinen yhteistyö päättäjien kanssa + muiden tahojen kanssa Oppilaskunnille tehtäviä (kysymyksiä, lausuntopyyntöjä yms.) koulujen ulkopolisilta tahoilta

Aikataulu: 2021

Osoitettu käyttäjälle

Tila

Tehty

Miten lapset osallistu(i)vat tähän toimenpiteeseen?

Oppilaskunnan jäseninä.

1. **Toimenpiteen kuvaus**

Harrastustoimijat mukaan - Yhteisten pelisääntöjen laatiminen - Yhteinen palaveri toimijoiden kesken (koollekutsuja?) - Toimijoiden vastuu kiusaamisen ehkäisyssä - Sovitaan yksi teema/asia yhdelle vuodelle

Aikataulu: 2021 -2022

Osoitettu käyttäjälle

Tila: Aloitettu

Miten lapset osallistu(i)vat tähän toimenpiteeseen?

